**Vitikkalan koulun vanhempainyhdistys ry Pöytäkirja**

**Hallituksen kokous**

**Paikka: Vitikkalan koulun opettajainhuone**

**Aika: keskiviikko 18.1.2017 klo 17.30**

**Läsnä: Alanko Anna-Kaisa, Hanna Joensuu-Saarinen, Jokela Pirjo, Kettunen Terhi, Pellinen Noora, Pohjoismäki Katja, Ratia Katja, Reijonen Hannu,Reponen Mari, Turkki Marketta, Virkkunen Riina ja Äikäs Sami**

1. **Kokouksen avaus**

**Puheenjohtaja avasi kokouksen klo 17.37.**

1. **Kokouksen laillisuus ja päätösvaltaisuus**

**Kokous todettiin laillisesti koolle kutsutuksi ja päätösvaltaiseksi.**

1. **Esityslistan hyväksyminen**

**Esityslistalle lisättiin kohdaksi 4. Pöytäkirjantarkastajien valinta sekä kohdaksi 10. Osoitteenmuutos- ja nimenkirjoittajien muutosilmoitus. Esityslista hyväksyttiin näiden muutosten jälkeen.**

1. **Pöytäkirjantarkastajien valinta**

**Pöytäkirjantarkastajiksi valittiin Sami Äikäs ja Riina Virkkunen varsinaisten pöytäkirjantarkastajien ollessa estyneitä saapumasta kokoukseen.**

1. **Edellisen kokouksen pöytäkirja**

**Puheenjohtaja kävi pikaisesti lävitse edellisen kokouksen pöytäkirjan. Pöytäkirjan allekirjoittavat poikkeuksellisesti puheenjohtaja ja sihteeri, koska ko. kokouksessa ei ollut läsnä pöytäkirjantarkastajia. Pöytäkirjaan ei tullut muutoksia ja se hyväksyttiin.**

1. **Vanhempainyhdistykselle tullut posti**

**Vanhempainyhdistykselle ei ollut tullut postia.**

1. **Luokkien ja koulun kuulumiset**

**Rehtori Hannu Reijonen kertoi koulun henkilöstömuutoksista sekä muista kuulumisista:**

* **luokanpettaja Päivi Pitkänen Liikkuva koulu –hankkeen vastuuhenkilöksi, 2B:n sijaiseksi Inka Parviainen**
* **Mikko Vänskä hanketyöntekijäksi 12.2 saakka (koululaisten uimaopetukseen osallistuminen ja 1.-2. luokkien lisäresurssi)**
* **uimaopetusta budjetoitu neljä uimahallikäyntiä/oppilas,**
* **arviointikeskustelut käynnissä: palaute hyvä, mutta ½ tuntia osalle liian lyhyt aika**
* **Suomi 100-tapahtumia ja toimintaa suunniteltu paljon, viikolla 8 työpajoja aiheeseen liittyen**
* **kouluun ilmoittautuminen helmikuussa**
* **tasa-arvokysely teetetään kaikille 5.-9. luokkalaisille**
* **keskusteltiin koulutuntien ja ruokailuaikojen rytmityksestä, koulu vielä muutaman vuoden tosi täynnä ja ahdasta on, mutta sitten ennusteet näyttävät oppilasmäärien vähenemistä**

**Luokkien kuulumiset:**

* **leirikouluja suunnitellaan**
* **yläkouluun 6.luokalle meno mietityttää ja osaa pelottaa**
* **ruoka loppuu joskus, ketsuppia ei ollut makaronilaatikon kanssa, kiirettä ruokailussa, ruoka joskus kylmää. Vanhemmat voivat antaa palautetta ruokaan liittyvissä asioissa suoraan Jämsän Ateria –liikelaitokselle**
* **Riina Virkkunen kertoi oppilashuoltoryhmän kokouksen kuulumiset (yhteenveto on toimitettu kaikille sähköpostitse)**
* **oppilashuoltoryhmän iltakahvitilaisuus vanhemmille voidaan järjestää sekä mahdollisuus osallistua kokouksiin jatkossakin**

1. **Avustushakemus syksyn 2016 viidesluokkalaisten Turun opintomatkan kustannuksiin**

**Yhden oppilaan osalta tuli 40 euron avustushakemus viidesluokkalaisten Turun opintomatkan kustannuksiin. Asiaa käsiteltiin sähköpostitse eikä kukaan vastustanut avustuksen myöntämistä. Opintomatkan kustannuksiin annettiin 40 euron avustuksen.**

1. **Avustushakemus Vitikkalan alakentän pylvään pehmustehankintaan**

**Koulun rehtorilta tullutta avustushakemusta käsiteltiin sähköpostitse. Avustuksen myöntämistä vastustettiin useassa sähköpostiviestissä ja todettiin, että pehmusteen hankkiminen on kaupungin tehtävä. Pehmustehankintaan ei osallistuta.**

1. **Osoitteenmuutos- ja nimenkirjoittajien muutosilmoitus**

**Osoitteenmuutos Patentti- ja rekisterihallitukseen tehdään heti lomakkeella Y4 sekä sähköisesti. Puheenjohtaja tekee muutosilmoitukset. Nimenkirjoittajien muutosilmoitus tehdään aina vuosikokouksen jälkeen.**

1. **Toimintalauantai kevät 2017**

**Toimintalauantai järjestetään Vitikkalan koululla la 1.4.2017. Vanhempainyhdistys lähestyy koululuokkia tarjoamalla varainkeruumahdollisuuteen Vitikkala-salin tilat klo 12-16.**

1. **Suomi 100 –juhlavuosi**

**Itsenäisyyspäivän tienoilla järjestetään koululla linnanjuhla –tyyppiset juhlat. Muuta toimintaakin juhlavuoden tiimoilta oli jo suunniteltu/pohdittu:**

**- 1.lk Taika-Petterin vierailu, hyvien tapojen mukainen ruokailu**

**- 2. lk tunne- ja turvataitotunnit, hyvät tavat –kilpailu, hyvä ruokailukäyttäytyminen**

**- 3.lk, 4.lk, 5.lk ja 6.lk vierailu Mänttään Serlachius-museoon ja osallistuminen taidekasvatustyöpajoihin, hyvien tapojen mukainen ruokailu/juhlaruokailu**

**Pohdittiin, että löytyisikö Jämsästä sopivia vierailukohteita esim. J+J-teatterin näytökset.**

**Vanhempainyhdistys voisi avustaa keväällä n. 3 000 eurolla luokkien toimintaa (500€/luokka-aste). Koululla jatketaan ideoiden työstöä.**

1. **Muut esille tulevat asiat**

**Keskusteltiin koulun tilojen iltakäyttöön liittyen ovien lukituksista. Todettiin, että liikuntasalin ilta- ja viikonloppukäyttöön liittyvissä asioissa voi ottaa yhteyttä kaupungin liikuntatoimeen.**

1. **Seuraava kokous**

**Seuraava kokous päätettiin pitää 15.3.2017 klo 17.30 alkaen Vitikkalan koulun opettajainhuoneessa.**

1. **Kokouksen päättäminen**

**Puheenjohtaja päätti kokouksen klo 19.32.**

**Terhi Kettunen Katja Pohjoismäki**

**puheenjohtaja sihteeri**

**Riina Virkkunen Sami Äikäs**

**pöytäkirjantarkastaja pöytäkirjantarkastaja**